Boski é nha distinu i solidom nha kaminhu
Pensamentu na bó, rekordaçom sunhadu ko pasadu
Nsta sufoka
Nsta morri
Nsta kaba
Nha izistensia na um sopru pagadu
Repudiada di petu ko grandi krueldadi
Afastada di vida sem dam um xansi
Djam ka sabi anda e nhas odjos sta txobi i ninguem ka podi kalmal
Tormentas sem kontrol na mar di nha kuraçom
Txorus i lamentos sem sabi a kem pidi perdom
Entri mar, ta kruza rio, ta buska skesi di tudo lembrança
Ta txora sem ramedi pa kel pasadu perdido ko medo di futuro sukuro sem brilho
Nkata atxa o kim sta buska, nkata enkontra distino,nunka ntive amor kim dizeja
Tudo kim ta pidi é um distino bonito ko karinhu
Ama i ser amadu ,kre pam kredu tambe
Luz buskadu
Luz dizejadu
Luz sunhadu
Tantu nta spera, tantu ta dura
Solitaria,abandonada é si kim ta xinti
Sem amor sem karinho
Tantu kim kre
Tantu kim buska
Ki na final pasa frenti nha odju i nka odja
Forti tristeza
Forti amargura
Mperdi tudo
Nfadja na tudo
Mi é i nta ser farelu du kim foi
Assim nsta xinti
Assim nta fika
Infeliz,torturada na es mundo ki tantu disgraça dja dam
Sperança
?Kela é kuzé?
Di tantu tenel djam skesel
?Tem alguem nes mundo ki podi divolvem tudo kim kre?
Nta sufri i nta sufri sem soluçom
Nta txora nta txora sem kompaxom
Lagrimas ki ta intxi um braku di skesimentu
Lagrimas ki ta bem pa um amor perdedu
Tantu é nha dizeju ki djam fika loka
Lokura i amor
Diferentis palavras ki ta mata
Lokura; paxom
Amor;diziluzom
Sperança;razom
Solidom;abandono
Perdedu;skesedu
Humilhada;atormentada
Si kim sta, si kim sta xinti
Ta buska ko lokura um kaminho sem final
Ta spera impasienti pa morti bem buskam
Ki tudu kel martirio li tem um final bunito pa nha sufrimentu kaba
Lagrimas di sufrimento, nha alma dja kumesa ta flora
Nha paxenxa dja rabenta
Na nhas veias sangui kasta korri mas
Kuraçom kasta bati mas
Nkateni mas força
Nkateni mas vontadi
Tudo nhas sonhus dja perdi
Nha menti kasta pensa i nha korpu kasta respondi
Kuze ki morti sta spera pa bem buskam?
Nta txora kaladu ta sufri a kada andar
Na nha vida malditu apenas tem solidom
Na es mundo dja nkatem liberdadi i sperança di vivi poku a poku sta kaba
Tantu nsunha ma ta pasaba
Tantu bes ndizejal
Dja txiga kel dia, tudo tem um fim
Morti dja bem buskam,el sta lebam pa abismo,pa sukuru
Nkateni mas medu,nkata sufri mas,tudo mal ta bem kaba
Nhos ta txora pa nha morti
Nhos ta reza pa nha alma
Es ta krita Dios, pamodi?
Ka nhos sufri,gosi nsta em paz
Nha korpu dja libra des mundo kruel
Agonia profundu di nha kuraçom paradu
Nta dexa nhos nha alegria i nta leba nha tormentu
Kuze ke vida?
Um kaláda di noti?
Um triti noti?
Um luz ki ta paga?
Manxi bunito?
Um simplis suspiru?
Ou um suspiru infernal?
Simplismenti nka sabi
Strelas ta dexa Ceu kontenti,pexis a mar, Pasarinhu a ar
Mas ku kuze nta alegraba nha solidom?
By: Triyana
kea_Latn kea_Latn kea_Latn als_Latn kac_Latn kea_Latn kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn pap_Latn pap_Latn glg_Latn glg_Latn pap_Latn kea_Latn isl_Latn scn_Latn pap_Latn kea_Latn scn_Latn scn_Latn por_Latn kea_Latn kea_Latn por_Latn scn_Latn kea_Latn cat_Latn kea_Latn kea_Latn quy_Latn kea_Latn run_Latn kea_Latn kea_Latn kea_Latn pap_Latn kea_Latn pap_Latn kea_Latn por_Latn por_Latn kea_Latn spa_Latn kea_Latn pap_Latn pap_Latn kea_Latn kea_Latn kea_Latn ilo_Latn pap_Latn por_Latn pap_Latn kea_Latn kea_Latn kea_Latn kea_Latn por_Latn kea_Latn kea_Latn pap_Latn por_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn ssw_Latn kea_Latn kea_Latn kea_Latn ace_Latn por_Latn por_Latn dyu_Latn kea_Latn kea_Latn bug_Latn